**Проект на договор за аренда на земи от ДПФ**

**за отглеждане на съществуващи**

**трайни насаждения**

**одобрен със Заповед № РД 46-122/22.03.2021 г. г.Д РД 46-41/11.02.2011 г.**

**Д О Г О В О Р З А А Р Е Н Д А**

**№ . . . . .**

**................................**

Днес ……………г. в гр. ………………. на основание чл. 47м, ал. 1 от Правилника за прилагане на Закона за собствеността и ползването на земеделските земи /ППЗСПЗЗ/, Заповед № РД 46-122/22.03.2021 г. на министъра на земеделието, храните и горите за откриване на процедура за провеждане на търг за отдаване под наем или аренда на земеделски земи от държавния поземлен фонд, Заповед № …............... на директора на областна дирекция “Земеделие” гр. ............................... за провеждане на търг /тръжни сесии/ и протокол от ....................... на комисията за класиране на кандидатите, се сключи настоящият договор за аренда между:

1. Директорът на Областна дирекция “Земеделие” гр. ………………… /трите имена/ ………………………………., ЕГН …………………., оправомощен със Заповед № …………/……….. г. от министъра на земеделието, храните и горите – **ДЕСИСЛАВА ЖЕКОВА ТАНЕВА**, адрес гр. София, бул. „Христо Ботев“ №55, БУЛСТАТ 831909905 наричан за краткост **АРЕНДОДАТЕЛ**, от една страна и

от друга страна, наричан за краткост **АРЕНДАТОР**

# ЗА ФИЗИЧЕСКИ ЛИЦА

2. .............................................................................................................. ЕГН /ЛНЧ или дата на раждане на

(име, презиме, фамилия).

чужд гражданин/......................................................................................................................................, с постоянен

адрес ......................., лична карта /личен паспорт, серия……/ № ............................., издаден/а на ......................... от МВР гр. ..................................

**ЗА КООПЕРАЦИИ, ЕДНОЛИЧНИ ТЪРГОВЦИ И ЮРИДИЧЕСКИ ЛИЦА**

..........................................................................................................................................................................................

( име на търговеца )

ЕИК ………..………….…….., със седалище и адрес на управление - гр. ........................................., ул. ………..……...................... № .................., адрес за кореспонденция - гр. .................................................., ул. ……………................................ № .................., представлявано от ……………………………......................................., ЕГН ……………………, лична карта /личен паспорт, серия ……/, № ............................., издаден/а на ......................... от МВР гр. ..................................

Страните се споразумяха за следното:

# І. ОБЩИ УСЛОВИЯ

1. АРЕНДОДАТЕЛЯТ предоставя на АРЕНДАТОРА за временно възмездно ползване земеделска земя от държавния поземлен фонд (ДПФ) в размер на .................... дка в землището на гр./с/ ..................................., община ...................................., област ..............................., представляваща имот № ........................, с площ ………..., начин на трайно ползване ............................, ……….... категория по кадастралната карта /картата на възстановената собственост/ на землището, срещу което АРЕНДАТОРЪТ се задължава да извърши арендно плащане по реда и в сроковете по договора.

**2.** **АРЕНДОДАТЕЛЯТ** е длъжен да предаде на **АРЕНДАТОРА** обекта на договора в състояние, което отговаря на ползването му.

**2.1.** Арендуваният обект се предава с протокол-опис, подписан между страните при сключването на договора. Протокол-описът представлява неразделна част от договора и съдържа точно описание на вида на арендувания обект, неговите характеристики с оглед предназначението по договора, както и действителното му състояние към момента на предаването.

**2.2.** Протокол-описът не може да бъде оспорван от страните след подписването му.

**2.3.** Протокол-опис се съставя и при връщане на обекта на договора.

**3.** Земеделската земя, обект на договора се предоставя на **АРЕНДАТОРА** заотглеждане на ………………….,съгласно заявеното от него желание в заявлението-оферта.

**4. АРЕНДОДАТЕЛЯТ** предоставя на **АРЕНДАТОРА** земеделските земи от ДПФ по т. 1 срещу годишно арендно плащане, за съответната стопанска година.

**4.1.** Арендното плащане се индексира с коефициента на инфлация, определен от Националния статистически институт, за съответния 12 - месечен период.

**5.** Арендните плащания се определят, както следва:

**5.1. .........** лв./дка или общо за арендуваните земи **………..........** лв.

**5.2. АРЕНДАТОРЪТ** се задължава при сключване на договора и не по-късно от 1 октомври на всяка следваща стопанска година:

**5.2.1.** Да заплати 50 % от годишната арендна вноска по т. 5.1.

**5.2.2.** Да представи на **АРЕНДОДАТЕЛЯ** запис на заповед в размер на останалите 50% от дължимата арендна вноска, с падеж 31.01 /тридесет и първи януари/ на текущата стопанска година.

**5.2.3.** След заплащане на дължимите суми по т. 5.2.1 и т. 5.2.2 да представи на **АРЕНДОДАТЕЛЯ** оригинал или заверено копие на платежния документ.

**6.** Настоящият договор се сключва за **срок от ................. стопански години** и влиза в сила от **2021/2022 стопанска година.**

**II. ПРАВА И ЗАДЪЛЖЕНИЯ НА АРЕНДОДАТЕЛЯ**

**7.** **АРЕНДОДАТЕЛЯТ** предоставя на **АРЕНДАТОРА** земеделската земя в състоянието, в което се намира, като осигурява безпрепятственото й използване.

**8. АРЕНДОДАТЕЛЯТ** не отговаря за недостатъците на земята, ако към момента на подписване на този договор **АРЕНДАТОРЪТ** е знаел или е могъл да узнае за тяхното съществуване, с изключение на онези недостатъци, които са опасни за здравето на човека.

**9.** **АРЕНДОДАТЕЛЯТ** има право да получава арендното плащане в уговорените в т. 5.2. срокове.

**10.** **АРЕНДОДАТЕЛЯТ** има право да извършва действия за поддържане и запазване на обекта на договора и да прави подобрения в същия, освен ако не създава съществени затруднения на **АРЕНДАТОРА** и не влошава качеството на продукцията.

**11.** Ако извършените от **АРЕНДОДАТЕЛЯ** подобрения допринасят за нарастване на добивите от обекта, тойима право да иска увеличение на размера на арендното плащане.

**12**. **АРЕНДОДАТЕЛЯТ** може да прекрати договора, когато **АРЕНДАТОРА** ползва обекта по начин, който не отговаря на изискванията на т. 23.

**13.** **АРЕНДОДАТЕЛЯТ** има право да извършва ежегодно не по-малко от две проверки на състоянието и ползването на земите от ДПФ - обект на договора.

**III. ПРАВА И ЗАДЪЛЖЕНИЯ НА АРЕНДАТОРА**

**14.** **АРЕНДАТОРЪТ** е длъжен да извършва арендното плащане в размера и срока, уговорени в настоящия договор.

**15. АРЕНДАТОРЪТ** е длъжен да заплаща всички разходи, свързани с обикновеното ползване и текущото поддържане на обекта.

1**6.** **АРЕНДАТОРЪТ** е длъжен да плаща таксите и застраховките, свързани с ползването на арендувания обект.

**17.** **АРЕНДАТОРЪТ** е длъжен да застрахова добивите за общоприетите рискове, като застрахователната сума трябва да е равна на действителната стойност на застрахованото имущество. **АРЕНДАТОРЪТ** ежегодно представя на **АРЕНДОДАТЕЛЯ** заверено копие от застрахователната полица и платежния документ.

**18.** **АРЕНДАТОРЪТ** е длъжен да заплаща и разходите за текущото поддържане на всички съоръжения и системи, които не са част от обекта, но обслужват същия – напоителни и отводнителни системи, канавки, ограждения и др.

**19.** **АРЕНДАТОРЪТ** е длъжен незабавно да уведоми писмено **АРЕНДОДАТЕЛЯ** запосегателства върху арендувания обект от страна на трети лица.

**20.** **АРЕНДАТОРЪТ** е длъжен незабавно да уведоми писмено **АРЕНДОДАТЕЛЯ** за появили се недостатъци, за необходимостта от вземане на мерки за предпазване на обекта от повреждане или унищожаване.

**21. АРЕНДАТОРЪТ** няма право да преарендува обекта на договора.

**22. АРЕНДАТОРЪТ** може да подаде писмено заявление за прекратяване на договора по взаимно съгласие на страните, до изтичане на шест месеца от началото на текущата стопанска година.

**22.1.** При подаване на заявление за прекратяване на договора след срока по т. 22, прекратяването се допуска след заплащане от **АРЕНДАТОРА** на обезщетение в размер на 50% от арендното плащане по т. 5.1.

**23**. **АРЕНДАТОРЪТ** е длъжен да ползва арендувания обект с грижата на добър стопанин, съгласно определеното по договора предназначение. **АРЕНДАТОРЪТ** е длъжен да спазва установените санитарно-хигиенни, противопожарни, екологични, агротехнически и други изисквания и да не уврежда обекта на договора.

**24 . АРЕНДАТОРЪТ** е длъжен да върне арендуваната земя след изтичане на срока на договора или при предсрочното му прекратяване ведно с ..…………….. насаждение.

**25.** Ако поради неизпълнение на задължението по т. 19 или т. 20 са произтекли вреди за **АРЕНДОДАТЕЛЯ**, **АРЕНДАТОРЪТ** губи право на обезщетение за недостатъци, както и правата си да прекрати договора и да иска обезщетение за неизпълнение.

**26.** **АРЕНДАТОРЪТ** може да извършва подобрения в обекта само с предварително изразено писмено съгласие на **АРЕНДОДАТЕЛЯ**, и да го извърши при спазване на съответните законови разпоредби.

**27.** При прекратяване на договора **АРЕНДАТОРЪТ** има право да вдигне съоръженията, инсталациите и другите подобрения, които не са трайно прикрепени към обекта, освен ако не постигне споразумение за заплащане на стойността им към момента на прекратяването.

**28.** **АРЕНДАТОРЪТ** е длъжен да впише настоящия договор в съответната службата по вписванията в 10-дневен срок от датата на подписването, след което, е длъжен в 10-дневен срок да представи един екземпляр от същия в съответната общинска служба по земеделие, за регистрацията му.

**ІV. НЕУСТОЙКИ, ОБЕЗЩЕТЕНИЯ**

**29.** **АРЕНДАТОРЪТ** дължи обезщетение за вредите, причинени от него или от лица, на които е възложил извършването на определена работа.

**30.** При неизпълнение на арендното плащане в договорения срок, **АРЕНДАТОРЪТ** дължи обезщетение в размер на 0,3% върху дължимата сума за всеки просрочен ден, до окончателното й изплащане.

## V. ИЗМЕНЕНИЯ, ПРЕКРАТЯВАНЕ, РАЗВАЛЯНЕ

**31.** Настоящият договор може да бъде изменен или допълнен по взаимно съгласие между страните с допълнително споразумение с нотариална заверка на подписите, което се вписва в съответната службата по вписванията и се регистрира в общинска служба по земеделие гр. ..……………...

**31.1.** При смърт на **АРЕНДАТОРА,** неговите наследници, съответно правоприемници, могат да го заместят като страна по договора за аренда, като са длъжни да уведомят незабавно **АРЕНДОДАТЕЛЯ** за настъпилото заместване и да посочат определения техен пълномощник.

**32.** Настоящият договор се прекратява при:

**32.1.** изтичане на срока, за който е сключен;

**32.2.** по взаимно съгласие на страните, изразено писмено, при спазване на условията, посочени в т. 22 и т. 22,1;

**32.3.** прекратяване на търговеца с ликвидация;

**32.4**. смърт или с поставяне под запрещение на арендатора;

**32.5**. при неизпълнение на договорните задължения по искане на изправната страна;

**32.6.** при неизпълнение на договорните задължения по т. 3 или т. 23, като **АРЕНДАТОРЪТ** дължи обезщетение в размер на дължимото арендно плащане за съответната стопанска година;

**32.7.** отчуждаване на арендувана земя за държавни и общински нужди.

**33.** При прекратяване на търговеца, без да е извършена ликвидация,  **АРЕНДАТОРЪТ** е длъжен незабавно да уведоми писмено **АРЕНДОДАТЕЛЯ** за своя правоприемник.

**34.** Прекратяването на договора се вписва в службата по вписванията и регистрира в съответната общинска служба по земеделие.

**35. АРЕНДОДАТЕЛЯТ** може да развали договора за аренда, сключен за срок,по-дълъг от 10 години, поради забавяне от **АРЕНДАТОРА** на арендното плащане по т. 5.2 за повече от 3 месеца, с писмено предупреждение по реда на чл. 87 от Закона за задълженията и договорите.

**VI. ЗАКЛЮЧИТЕЛНИ РАЗПОРЕДБИ**

**36.** Настоящият договор се сключва в писмена форма, с нотариална заверка на подписите, като разходите за нотариалната заверка и вписването са за сметка на **АРЕНДАТОРА**.

**37.** Неразделна част от договора са:

**37.1.** заверена скица на арендувания имот от КККР/КВС;

**37.2.** протокол – опис по т. 2;

**37.3.** тръжна документация по чл. 47з, ал. 1 от ППЗСПЗЗ;

**38.** При неплащане на арендата вноска от страна на **АРЕНДАТОРА**, по реда и в сроковете, определен в настоящият договор, **АРЕНДОДАТЕЛЯТ** има право да се снабди с изпълнителен лист на несъдебно изпълнително основание по реда на ГПК.

**39.** За неуредените в договора въпроси се прилагат разпоредбите на Закона за арендата в земеделието и разпоредбите на действащото законодателство на Република България.

Настоящият договор се състави и подписа в 4 еднообразни екземпляра.

Данни за **АРЕНДОДАТЕЛЯ**:

Данни за **АРЕНДАТОРА**:

АРЕНДОДАТЕЛ: АРЕНДАТОР:

Съгласували:

**д-р ЦВЕТАН ДИМИТРОВ**

Зам. - министър на земеделието и храните

**МАГДАЛЕНА ДАКОВА**

Директор дирекция „ПООП”

10.03.2016 г. ЗД/Д”ПОК”